Maroela Media Top 20: 2 November 2015‘n Skermskoot uit die musiekvideo van die liedjie “Wat nou?”. In vandeesweek se Top 20 is daar tien snitte wat styg, sewe wat daal, twee wat hul posisies behou en een nuweling. Joe Foster sak uit en in sy plek tree DZL se eerste treffer, “Langpad”, in die 19de plek toe. Len Muller en Stef Bos styg ses plekke terwyl Ampie sewe plekke daal. Andriëtte behou haar eerste plek vir die sesde week, maar sy is onder druk van Brendan Peyper, asook Jannie en Corlea, wat onderskeidelik in die tweede en derde plek is. Noudat Joe Foster uitgesak het, word “Mal in jou kop” van Cordelia die snit wat die langste op die Top 20 is; sy is reeds 16 weke op die trefferslys en steeds in die vyfde plek.